馬士瓊

馬士瓊（），號書湖，四川順慶府西充縣紫巖鄉人，清朝政治人物。

 生平 
馬士瓊出身世族（乾隆）《天津府志》卷二十：「馬士瓊號書湖西充人家本世胄年十四領鄉薦。」。順治十七年（1660年）庚子科四川鄉試第十八名舉人（雍正）《四川通志》卷三十六：「馬士瓊西充縣人。」。

 南皮縣知縣任內 
康熙十年（1671年）任直隸南皮縣知縣（光緒）《南皮縣志》卷七職官志：「馬士瓊……康熙十年任。」，任內多所建樹：
 治理水患：康熙十一年（1672年）河水東溢，馬士瓊竭力堵築，並虔誠祈禱，水勢遂安，民免陷溺，事後於泊頭鎮北創建河神祠（光緒）《南皮縣志》卷二建置志：「河神祠在泊頭鎮北。康熙十一年河水東溢，知縣馬士瓊潔誠懇禱，水即西歸，民免陷溺，因而創建。」。康熙十二年（1673年）春旱，亦因其步禱而得雨（光緒）《南皮縣志》卷五風土志：「十二年春旱，知縣馬士瓊虔誠步禱，甘霖遂降，四野霑足。」。
 綏靖地方：當時縣境東鄰山東，盜賊出沒，商旅戒嚴。馬士瓊稽察土著與流寓人口，禁止遊惰，並於農閒時募勇訓練，分區部署，擇穩重者統領，使境內肅然（光緒）《畿輔通志》卷一九一宦績錄九：「時山左盜出沒境上，游匪多為之窟。道士瓊稽土著，察流寓，禁游惰，農隙時募勇訓練，分曹部署，擇民中沈毅者統御之，一境肅然。」。
 整頓賦稅：革除以往賦稅徵收逾額、胥吏中飽之弊，統一規制，讓民自納於櫃，立給糧串，百姓感悅（民國）《南皮縣志》卷七：「邑故凋敝，賦稅逾額，民苦鞭-{扑}-。一準經制，輸稅日令民自納櫃，立予糧串，民皆感悅。」。
 取締私鹽：南皮縣距海不遠，私鹽販運猖獗，影響官鹽銷售。馬士瓊遣役偵察，並移文鄰縣協力捕治，使私販斂跡（民國）《南皮縣志》卷七：「邑去海百餘里，大賈每業私鹽，官引擁滯。因移會鄰邑協力捕治，奸儈為之斂跡。」。
 斷案教化：處理訴訟推誠勸諭，涉及倫常者常流涕開導，使民知愧，囹圄為空（光緒）《畿輔通志》卷一九一宦績錄九：「有訟者推誠勸諭，至於父子骨肉之際，未嘗不流涕而遣之。」。
 興修文教：康熙十二年（1673年），主持纂修《南皮縣志》八卷（光緒）《南皮縣志》卷首舊志修纂姓氏：「提調掌修知縣巴蜀馬士瓊。」，並為縣志作序（光緒）《南皮縣志》卷首舊志序：「康熙歲在癸丑朔日，文林郎知南皮縣事蜀晉城馬士瓊書湖父撰。」。性好文治，訓導士子，促使當地文風興盛，時人張昕在贈詩中稱讚其「一自扶風懸絳帳，遂令渤海擅文名」張昕《綠肥軒詩稿》：「上馬書湖夫子，十年落拓意怦怦。夢裏霜毫花未生，一自扶風懸絳帳，遂令渤海擅文名。高樓倚嘯看長劍，清夜裁詩對短檠。豪氣千尋渾未減，讀書還欲並康成。」。曾為南皮八景各賦詩一章（康熙）《南皮縣志》卷一圖經：「景勝有八，知縣巴蜀馬士瓊各賦詩一章以美之。」。

因其政績，經吏部考核為「卓異」，獲賜冠服，並晉階一級（民國）《南皮縣志》卷七：「部臣上其事，晉階一級。」。其後去職，其父靈柩曾暫厝於南皮縣（民國）《南皮縣志》卷十三：「卸任知縣馬士瓊之故父靈柩在八郎廟內被焚。」。

 滕縣知縣任內 
康熙十七年（1678年）任山東滕縣知縣（道光）《滕縣志》卷一：「馬士瓊，四川西充舉人，十七年任。」，同年任戊午科山東鄉試同考官。縣志稱其「才學獨優」，但亦記載其「居官嚴厲，以貪酷去」（康熙）《滕縣志》卷一職官譜：「馬士瓊西充人舉人十七年任才學獨優居官嚴厲以貪酷去。」。以「虧帑」被罷職，得姊馬士琪鬻產相助，並在其門生潘應賓（時任庶吉士）竭力奔走、募資填補虧空後，方得免罪《飴山集》文集卷七〈翰林院侍講學士通議大夫東岑潘君墓誌并銘〉：「舉於鄉也出滕縣令蜀人馬士瓊之門。士瓊以虧帑被劾，當事持之急。君（潘應賓）時甫授館職，聞之即請急踉蹌歸，馳赴省城，遍為呼籲……復身詣滕，交結其豪賢，周歷城郭村落，以私蓄倡，多方勸募，悉補所虧，士瓊竟得免罪還鄉里。」。

 家族 
曾祖馬金在明朝以工部主事謫廬州府通判，有夢覺三世因緣之異聞傳世《皇華紀聞》卷一：「馬金橋。馬金，字汝礪，西充人。成化中，以主事謫廬州判。常夢至一村，有老嫗以瓜酒獻之，醒後猶有香氣。後過一橋，碑上鑴“馬金橋”字，怪而詢之。衆曰：“此地有善人馬金捐貲修建，以其名名橋。”今有嫗及二子尚存。金物色至其家，乃夢得瓜酒處，因悟乃前生也。本朝滕縣令馬士瓊，即其嫡孫，二世同名，夫婦相見，事尤奇異。按：汝礪在廬，曾刊汪藻《浮溪文粹》，自為之序。」。

祖父馬晉明；父馬雲錦。弟馬士玠（康熙二十二年舉人，廣東海康縣知縣）、馬士璵（康熙二十六年舉人），兄弟三人皆有文名，時稱「三鳳」（光緒）《西充縣志》卷八：「弟士玠，康熙辛酉舉人，廣東海康令，亦著清節；士璵，康熙丁卯舉人，時稱三鳳。」。

 註釋 

S
Category:西充人
Category:清朝南皮縣知縣
Category:清朝滕縣知縣
Category:清朝山東鄉試同考官